Mis on Sinu tassis oleva kohvi tegelik hind? Kuidas mõjutavad Sinu otsused Nikaraagua kohvifarmeri elu? Miljonid arengumaade töölised ja tootjad kannatavad iga päev ebaõiglaste üleilmsete kaubandussuhete tõttu, mis võimaldavad meil tarbida odavaid tooteid,  aga jätavad tootjate pered nälga. Õiglane kaubandus on võimalus pakkuda arengumaade talunikele paremaid elamistingimusi, makstes tootjale õiglast hinda ja tagades, et saadud tulu kasutatakse kohalike kogukondade arenguks. Filmis arutletakse selle üle, kas Õiglane kaubandus aitab tootjaid ka tegelikult või on tegemist turundustrikiga ning kuidas Sina saad tarbijana maailma õiglasemaks muuta.